Diari Oficial de la Generalitat Valenciana


Sumari del DOGV 2714, del 22-03-1996 (1996/837705)

ORDRE de 12 febrer de 1996, de la Conselleria d'Economia i Hisenda, per la qual es publica la relació de municipis de la Comunitat Valenciana als quals és d'aplicació la bonificació del 50 per cent sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el primer semestre de 1996.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/02/12/(4)/dof/vci/html**

### Dades del document

Número de DOGV
:   2714

Data del DOGV
:   22-03-1996

Secció del DOGV
:   DISPOSICIONS GENERALS

Número del document
:   1996/837705


Data del document
:   12-02-1996

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 12 febrer de 1996, de la Conselleria d'Economia i Hisenda, per la qual es publica la relació de municipis de la Comunitat Valenciana als quals és d'aplicació la bonificació del 50 per cent sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el primer semestre de 1996.   
La Llei 2/1992 de 26 de març, de Sanejament de les Aigües Residuals de la Comunitat Valenciana, en la disposició transitòria segona estableix una bonificació del 50 per cent sobre les quotes del cànon de sanejament per usos domèstics en aquells municipis que no disposen de sistemes de depuració en servei, en execució o amb projecte tècnic aprovat per la Generalitat.  
Igualment l'esmentada disposició transitòria preveu la supressió automàtica d'aquesta bonificació des del moment que els municipis disposen d'un projecte de sistema de depuració aprovat tècnicament per la Generalitat.  
Per altra banda, l'apartat 1 de l'article 12 del Reglament sobre el Règim Econòmic Financer i Tributari del Cànon de Sanejament, aprovat pel Decret 266/1994, de 30 de desembre, del Govern Valencià explicita que s'entendrà que existeix un projecte tècnic aprovat per la Generalitat Valenciana quan existisca un plec de prescripcions tècniques o projecte d'obres aprovat per l'òrgan competent de la Generalitat Valenciana.  
Igualment l'esmentat Reglament sobre el Règim Econòmic Financer i Tributari del Cànon de Sanejament, estableix que amb periodicitat semestral, i tenint en compte les circumstàncies concurrents en cada municipi el primer dia de cada semestre natural, mitjançant ordre de la Conselleria d'Economia i Hisenda, a proposta de la Conselleria d'Obres Públiques, Urbanisme i Transports, es determinaran els municipis o àrees als quals s'aplicarà o, si escau, deixarà d'aplicar-se, aquesta bonificació.  
En virtut del que s'ha exposat, vista la proposta realitzada per la Conselleria d'Obres Públiques, Urbanisme i Transports, i en ús de l'autorització continguda en l'article 12 del Decret del Govern Valencià 266/1994, de 30 de desembre,  
ORDENE  
Article primer   
Durant el primer semestre de 1996 gaudiran d'una bonificació del 50 per cent sobre les quotes del cànon de sanejament, exclusivament per usos domèstics, d'acord amb el que disposa la disposició transitòria segona de la Llei 2/1992, de 26 de març, els consums d'aigua efectuats en els municipis relacionats en l'annex I de la present ordre.  
Article segon   
Quan es produïsquen facturacions d'aigua el període de consum de les quals es trobe situat entre períodes sotmesos a diferent subjecció, es procedirà a aplicar la bonificació del cànon de sanejament o la seua pèrdua, d'acord amb la part de consum total que siga proporcional al període de temps corresponent a cada situació.  
Article tercer   
Per a determinar la inclusió o pèrdua del dret a la bonificació es tindran en compte les circumstàncies concurrents en cada municipi el primer dia de cada semestre natural. Si durant aquest període es produiren variacions que donaren lloc a la pèrdua de la bonificació, els efectes jurídics es produiran a partir del següent semestre natural.  
DISPOSICIó ADDICIONAL  
Excepcionalment, la bonificació prevista en aquesta ordre s'aplicarà al municipi de Geldo (Castelló) amb efectes d'1 de gener de 1993, per donar-se en l'esmentat municipi les condicions determinants per al seu gaudiment, i haver-se degut a un error la seua exclusió de l'Ordre de 5 d'abril de 1993 de la Conselleria d'Economia i Hisenda.  
DISPOSICIó DEROGATòRIA  
Queda derogada l'Ordre d'aquesta Conselleria de 7 de juliol de 1995, per la qual es publica la relació de municipis de la Comunitat Valenciana als quals és d'aplicació la bonificació del 50 per cent sobre les quotes del cànon de sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums efectuats durant el primer semestre de 1995.  
DISPOSICIó FINAL  
La present ordre entrarà en vigor el dia de la seua publicació en el Diari Oficial de la Generalitat Valenciana, i serà aplicable als consums d'aigua efectuats durant el primer semestre de 1996.  
València, 12 de febrer de 1996  
El conseller d'Economia i Hisenda,  
JOSÉ LUIS OLIVAS MARTíNEZ  
ANNEX  
Adsubia  
Agres  
Alberic  
Alpuente  
Altura  
Alzira  
Bèlgida  
Benilloba  
Benimuslem  
Benlloch  
Bicorp  
Bolbaite  
Bugarra  
Busot  
Callosa de Segura  
Camporrobles  
Carcaixent  
Castell de Castells  
Castellnovo  
Castelló de la Ribera  
Castielfabib  
Caudete de las Fuentes  
Caudiel  
Corbera  
Enguera  
Favara  
Finestrat  
Font de la Figuera, la  
Fortaleny  
Fuenterrobles  
Geldo  
Gestalgar  
Godelleta  
Higueruelas  
Llanera de Ranes  
Llaurí  
Manuel  
Masalavés  
Moixent  
Monforte del Cid  
Monserrat  
Montichelvo  
Novelda  
Novetlè  
Pobla Llarga, la  
Polinyà de Xúquer  
Rafal  
Real de Montroi  
Redován  
Riola  
Rotglá y Corberá  
Salzadella, la  
San Jorge  
Segorbe  
Siete Aguas  
Soneja  
Sumacàrcer  
Tales  
Torre de les Maçanes, la  
Tous  
Turís  
Utiel  
Vallada  
Villargordo del Cabriel


Còpia Permalink ELI